Blaze7451/Wiki-th-20250601 huggingface dataset:
ซิกัวร์นีย์ วีเวอร์

ซูซาน อเล็กซานดรา "ซิกัวร์นีย์" วีเวอร์ (Susan Alexandra "Sigourney" Weaver; เกิด 8 ตุลาคม ค.ศ. 1949) เป็นนักแสดงชาวอเมริกัน ผู้วางรากฐานของบันเทิงคดีแนววิทยาศาสตร์และวัฒนธรรมสมัยนิยม เธอได้รับรางวัลต่าง ๆ มากมาย รวมถึงรางวัลสถาบันศิลปะภาพยนตร์และโทรทัศน์บริติชหนึ่งรางวัล รางวัลลูกโลกทองคำสองรางวัล และรางวัลแกรมมีหนึ่งรางวัล นอกจากนี้ยังได้รับการเสนอชื่อเข้าชิงรางวัลออสการ์สามรางวัล รางวัลไพรม์ไทม์เอมมีสี่รางวัล และรางวัลโทนีหนึ่งรางวัล ในปี ค.ศ. 2003 ทางช่องโทรทัศน์ แชนแนลโฟร์ โหวตให้เธออยู่ในอันดับที่ 20 ของ 100 นักแสดงภาพยนตร์ที่ยิ่งใหญ่ที่สุดตลอดกาล
วีเวอร์เป็นที่รู้จักในบทบาท "เอลเลน ริปลีย์" ใน ภาพยนตร์ชุดเอเลี่ยน (ค.ศ.1979 - 1997) และบท "ดานา บาร์เรตต์" ในภาพยนตร์ชุด บริษัทกำจัดผี (ค.ศ.1984,1989, 2016 และ 2021) วีเวอร์ได้รับการเสนอชื่อเข้าชิงรางวัลออสการ์ 3 ครั้งสำหรับการแสดงในเรื่อง เอเลี่ยน 2 ฝูงมฤตยูนอกโลก (ค.ศ. 1986), กอริลล่าสุดสายหมอก  และ เวิร์คกิ้ง เกิร์ล หัวใจเธอไม่แพ้ (ค.ศ. 1988) ซึ่งเธอเป็นหนึ่งในนักแสดงหญิงเพียงไม่กี่คนที่เคยได้รับการเสนอชื่อให้เข้าชิงรางวัลออสการ์ สาขานักแสดงนำหญิงยอดเยี่ยม จากบทบาทการแสดงในภาพยนตร์ไซไฟ โดยในปี ค.ศ. 1988 เธอกลายเป็นนักแสดงหญิงที่ได้รับรางวัลลูกโลกทองคำ 2 สาขาภายในปีเดียวกัน โดยเธอได้รับรางวัลลูกโลกทองคำ สาขานักแสดงนำหญิงยอดเยี่ยม จากเรื่อง กอริลล่าสุดสายหมอก และ สาขานักแสดงสมทบหญิงยอดเยี่ยม จากเรื่อง เวิร์คกิ้ง เกิร์ล หัวใจเธอไม่แพ้ ต่อมาในปี ค.ศ. 1997 เธอได้รับรางวัลแบฟตา สาขานักแสดงสมทบหญิงยอดเยี่ยมจากเรื่อง ครอบครัวไร้รัก  
นอกจากผลงานการแสดงภาพยนตร์แล้ว เธอยังมีผลงานการแสดงทางโทรทัศน์ที่ประสบความสำเร็จ เช่น สโนว์ไวท์ ตำนานสยอง (ค.ศ. 1997) ทางช่องโชว์ไทม์, เพรเยอส์ ฟอร์ บ็อบบี (ค.ศ. 2009) ทางช่องไลฟ์ไทม์ และ โพลิติคัล แอนิมอลส์ (ค.ศ. 2013) ทางช่องยูเอสเอเน็ตเวิร์ก ซึ่งผลงานการแสดงที่ออกอากาศทางโทรทัศน์ของเธอทั้ง 3 เรื่อง ส่งผลให้เธอได้รับการเสนอชื่อเข้าชิงรางวัลไพรม์ไทม์เอมมี สาขานักแสดงนำหญิงยอดเยี่ยม ประเภทมินิซีรีส์หรือภาพยนตร์ทางโทรทัศน์ 3 ครั้ง และเธอยังรับบท "อเล็กซานดรา รีด" ตัวละครหลักในละครชุดที่เป็นส่วนหนึ่งของจักรวาลภาพยนตร์มาร์เวล เรื่อง เดอะ ดีเฟนเดอร์ส (ค.ศ. 2017) 
ซิกัวร์นีย์ วีเวอร์ เป็นนักแสดงที่นอกจากจะมีผลงานการแสดงมากมายแล้ว เธอยังมักจะรับหน้าที่พากย์เสียงตัวละครต่างๆ และทำหน้าที่เป็นผู้บรรยายในภาพยนตร์และสารคดีหลายรายการ เช่น เดเปอโร...รักยิ่งใหญ่จากใจดวงเล็ก (ค.ศ.2008), เปิดโลกอัศจรรย์ Planet Earth (ค.ศ. 2006) ของบีบีซี โดยในปี ค.ศ. 2021 เธอได้รับการเสนอชื่อให้เข้าชิงรางวัลไพร์มไทม์เอมมี เป็นสมัยที่ 4 ในสาขาผู้บรรยายรายการยอดเยี่ยม จากการรับบทผู้บรรยายในสารคดี ซีเครตส์ ออฟ เดอะ วาฬ (ค.ศ.2021) ทางช่องเนชั่นแนล จีโอกราฟิกและดิสนีย์+

**ผลงานการแสดง**

**ภาพยนตร์**

**อ้างอิง**
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายสกอตแลนด์
หมวดหมู่:บุคคลจากแมนแฮตตัน
เดอะโคลอนส์

เดอะโคลอนส์ (The Colóns) จากแคริบเบียน เป็นคู่แท็กทีมพี่น้องประกอบไปด้วยการ์ลิโตและปริโม ทั้งคู่ได้แยกทีมกันวันที่ 11 กรกฎาคม 2009 ด้วยการที่การ์ลิโตผู้เป็นพี่ชายได้ทำการหักหลังปริโมผู้เป็นน้องชาย

**แชมป์และรางวัล**
Puerto Rico Wrestling
*Tag Team of the Year (2008)
*World Wrestling Council
*WWC World Tag Team Championship (1 time)
*World Wrestling Entertainment
*World Tag Team Championship (1 time)
*WWE Tag Team Championship (1 time)

**อ้างอิง**

**แหล่งข้อมูลอื่น**
 The Colóns Online World of Wrestling profile
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
สามเหลี่ยมกลับรถจักร

ภาพถ่ายทางอากาศของสามเหลี่ยมกลับรถจักร ที่ถูกทิ้งร้าง
ภาพประกอบของการใช้สามเหลี่ยมกลับรถจักร
สามเหลี่ยมกลับรถจักร เป็นคำที่ใช้กันในวงการรถไฟ หมายถึง รางรถไฟที่วางเรียงตัวกันเป็นรูปคล้ายสามเหลี่ยม โดยมีประแจเพื่อใช้สับรางอยู่ที่ยอดของสามเหลี่ยม ในประเทศไทยเคยมีใช้อยู่ในหลายสถานี เพื่อใช้ในการกลับทิศทางของรถจักรไอน้ำ แต่ในปัจจุบันเลิกใช้งานไปหมดแล้ว เนื่องจากไม่มีความจำเป็น เพราะรถจักรดีเซลไฟฟ้าที่ใช้อยู่ปัจจุบันนี้มีห้องขับทั้งสองด้าน

**สามเหลี่ยมกลับรถจักรในประเทศไทย**

**ปัจจุบัน**
 สามเหลี่ยมจิตรลดา- สามเหลี่ยมกลับรถจักรสุริยาศน์อมรินทร์

**อดีต**
 สามเหลี่ยมกลับรถจักรนาทา- สามเหลี่ยมกลับรถจักรลำนารายณ์- สามเหลี่ยมกลับรถจักรขอนแก่น
*สามเหลี่ยมกลับรถจักรกาญจนบุรี
*สามเหลี่ยมกลับรถจักรประจวบคีรีขันธ์
*สามเหลี่ยมกลับรถจักรแก่งคอย
*สามเหลี่ยมกลับรถจักรบ้านภาชี
*สามเหลี่ยมกลับรถจักรปากช่อง
*สามเหลี่ยมกลับรถจักรนครสวรรค์
*สามเหลี่ยมกลับรถจักรวังโพ
*สามเหลี่ยมกลับรถจักรอรัญประเทศ
*สามเหลี่ยมกลับรถจักรวังก์พง
*สามเหลี่ยมกลับรถจักรบ้านนา
*สามเหลี่ยมกลับรถจักรชุมทางหาดใหญ่
*สามเหลี่ยมกลับรถจักรปอยเปต
*สามเหลี่ยมกลับรถจักรชุมพร

**ดูเพิ่ม**
 วงเวียนกลับรถจักร
หมวดหมู่:รถไฟ
หมวดหมู่:โครงสร้างพื้นฐานทางรถไฟ
บิล เมอร์เรย์

วิลเลียม เจมส์ "บิล" เมอร์เรย์ (William James "Bill" Murray) เกิดเมื่อวันที่ 21 กันยายน ค.ศ. 1950 เป็นนักแสดงอเมริกา ดาราตลก เป็นที่รู้จักในระดับประเทศครั้งแรกจากการปรากฏตัวในรายการ Saturday Night Live และเป็นดาราที่ประสบความสำเร็จในหนังตลกอย่าง Caddyshack (1980), Ghostbusters (1984), และ Groundhog Day (1993) เขายังได้รับเสียงวิจารณ์ที่ดีต่อมาในฐานะนักแสดง ในการแสดงในเรื่อง Lost in Translation (2003) ซึ่งทำให้เขาได้รับการเสนอชื่อเข้าชิงรางวัลออสการ์ และภาพยนตร์ต่อมาในการกำกับของเวส แอนเดอร์สัน อย่างใน Rushmore (1998) และ The Life Aquatic with Steve Zissou (2004)

**อ้างอิง**
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายไอริช
หมวดหมู่:ผู้ที่ได้รับรางวัลเอมมี
หมวดหมู่:นักแสดงตลกอเมริกัน
หมวดหมู่:นักเขียนบทชาวอเมริกัน
หมวดหมู่:บุคคลจากรัฐอิลลินอย
หมวดหมู่:ผู้เขียนอัตชีวประวัติชาวอเมริกัน
เมซี่ เกรย์

เมซี่ เกรย์ (Macy Gray) เกิดเมื่อวันที่ (6 กันยายน ค.ศ. 1967),  เป็นนักร้องชาวอเมริกัน นักแต่งเพลง  และ โปรดิวเซอร์เพลง  เธอมีผลงานเพลงดังอย่างเพลง "I Try" เป็นเพลงฮิตดังไปทั่วโลก 
สไตล์การร้องของเธอ ได้รับแรงบันดาลใจจาก บิลลี ฮอลิเดย์, และ เบตตี้ เดวิส

**อ้างอิง**
หมวดหมู่:นักร้องอเมริกัน
หมวดหมู่:บุคคลจากรัฐโอไฮโอ
เทอร์ตีเซคันส์ทูมาส์

เทอร์ตีเซคันส์ทูมาส์ (30 Seconds to Mars) เป็นวงร็อกอเมริกันจากลอสแอนเจลิส ที่ก่อตั้งวงมาตั้งแต่ปี ค.ศ. 1998 วงมีสมาชิกประกอบด้วย จาเรด เลโท (ร้องนำ, กีต้าร์, เบส, คีย์บอร์ด) และแชนนอน เลโท (กลอง, เพอร์คัชชัน)
เทอร์ตีเซคันส์ทูมาส์มีอัลบั้มเปิดตัวชุดแรกชื่อเดียวกับวงคือ 30 Seconds to Mars  (2002) โดยมี Bob Ezrin เป็นโปรดิวเซอร์ แม้ว่าอัลบั้มจะได้รับคำชมเชยอย่างล้นหลาม แต่ความสำเร็จนั้นยังคงจำกัดในกลุ่มผู้ฟังเพียงบางส่วนเท่านั้น กลับเป็นอัลบั้มที่สองของพวกเขา A Beautiful Lie (2005) ที่สร้างชื่อเสียงและการยอมรับในระดับโลก ทั้งยังได้รับรางวัลต่าง ๆ จากทั่วโลก และอัลบั้มที่สาม This Is War (2009) ของพวกเขายังสามารถติดตำแหน่งท็อปเท็นในหลาย ๆ ประเทศ
ในปี 2013 เทอร์ตีเซคันส์ทูมาส์ได้ย้ายค่ายจาก EMI ไปยัง Universal Music และปล่อยอัลบั้มที่สี่ Love, Lust, Faith and Dreams (2013) ซึ่งได้รับความนิยมอย่างมาก เพลงของเขามียอดจำหน่ายถึง 10 ล้านชุดภายในเดือนพฤษภาคม 2013 
เทอร์ตีเซคันส์ทูมาส์ยังมีชื่อเสียงในเรื่องการแสดงสดที่มีพลังและการผสมผสานของเพลงในหลาย ๆ รูปแบบ หลายครั้งที่มีการนำบทเพลงของพวกเขาไปเทียบกับศิลปินเช่น Pink Floyd, The Cure, Tool และ U2 ในด้านเนื้อหาของบทเพลง และประสบการณ์ดนตรี
เทอร์ตีเซคันส์ทูมาส์เคยเดินทางมาเปิดแสดงคอนเสิร์ตในประเทศไทย ในวันที่ 5 เมษายน 2014 ณ ไบเทค บางนา

**ผลงาน**

**สตูดิโออัลบั้ม**
 30 Seconds to Mars (2002)- A Beautiful Lie (2005)- This Is War (2009)- Love, Lust, Faith and Dreams (2013)- America (2018)- It's the End of the World but It's a Beautiful Day (2023)

**อ้างอิง**
หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีโพสต์-กรันจ์สัญชาติอเมริกัน
หมวดหมู่:กลุ่มดนตรีฮาร์ดร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2541
แทรปต์

แทรปต์ (Trapt) เป็นวงฮาร์ดร็อกที่ฟอร์มวงในลอสกาโตส รัฐแคลิฟอร์เนียในปี ค.ศ. 1997 และเป็นที่รู้จักในเพลงดังในปี 2002 อย่างเพลง "Headstrong" วงประกอบด้วยสมาชิกคือ คริส บราวน์ นักร้องนำ, โรวัน ชอว์-โจนส์ กีตาร์ลีด, ปีเตอร์ ชาเรลล์ กีตาร์เบส และมือกลอง อารอน "มอนตี" มอนต์โกเมอรี พวกเขามีผลงานสตูดิโออัลบั้ม 3 ชุดคือ Trapt (2002), Someone in Control (2005) และ Only Through the Pain (2008)

**อ้างอิง**
หมวดหมู่:กลุ่มดนตรีโพสต์-กรันจ์สัญชาติอเมริกัน
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2540
ปีแยร์ มีญาร์

ปีแยร์ มีญาร์ (Pierre Mignard; 7 พฤศจิกายน ค.ศ. 1612 - 30 พฤษภาคม ค.ศ. 1695) หรือที่เป็นที่รู้จักกันในชื่อ “Le Romain” เพื่อให้แตกต่างกันจากพี่ชายที่ชื่อนีกอลา เป็นจิตรกรชาวฝรั่งเศสของคริสต์ศตวรรษที่ 17 
มีญาร์ผู้ถือกำเนิดที่ทรัวมาจากครอบครัวศิลปิน นอกจากจะต้องแยกความแตกต่างจากพี่ชายแล้ว มีญาร์ก็ยังมีหลานชื่อปีแยร์ ที่มักจะเรียกกันว่า “ปีแยร์ที่ 2” หรือ “Le Chevalier”
ในปี ค.ศ. 1630 มีญาร์ก็ออกจากห้องเขียนภาพของซีมง วูแอเพื่อเดินทางอิตาลี และไปใช้เวลา 22 ปีสร้างชื่อเสียงอยู่ที่นั่นจนถูกเรียกตัวกลับตัวปารีส 

**อ้างอิง**

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2155
หมวดหมู่:จิตรกรชาวฝรั่งเศส
หมวดหมู่:จิตรกรในคริสต์ศตวรรษที่ 17
หมวดหมู่:บุคคลจากทรัว
บลัดมูน

บลัดมูน (BloodMoon) เป็นซีดีโปรแกรมที่รวบรวมเกมคอมพิวเตอร์ในลักษณะโอเพนซอร์ส พัฒนาต่อและใช้พื้นฐานจากโครงการจันทรา ซึ่งแจกให้ใช้ฟรี สำหรับระบบปฏิบัติการไมโครซอฟท์วินโดวส์ พัฒนาและเผยแพร่โดยสำนักงานส่งเสริมอุตสาหกรรมซอฟต์แวร์แห่งชาติ (SIPA) โดยมีทีมงานwww.thaiopengames.org เป็นผู้ดูแล ซึ่งเกมโอเพนซอร์สทุกตัวได้ผ่านการคัดเลือกก่อนนำมาเผยแพร่ ขณะนี้เป็นรุ่น 1.0 ซึ่งเป็นรุ่นแรก ในชุดมีเกมทั้งหมด 13 เกม จาก 7 หมวด โดย บลัดมูน ประกาศพัฒนาเมื่อเดือนเมษายน พ.ศ. 2552

**รายชื่อเกมในชุดซีดีบลัดมูน**

**ดูเพิ่ม**
 จันทรา ซีดีโปรแกรมรวบรวมซอฟต์แวร์โอเพนซอร์ส

**อ้างอิง**

**แหล่งข้อมูลอื่น**
  เว็บไซต์โครงการสำหรับนักพัฒนา date=2013-06-16 -  เว็บบล็อกโครงการ BloodMoon date=2009-06-30 - Blood Moon 1.0 ออกแล้วfix-attempted=yes 
หมวดหมู่:การแจกจ่ายซอฟต์แวร์เสรี
หมวดหมู่:ซอฟต์แวร์ไทย
หมวดหมู่:ซอฟต์แวร์เสรี
หมวดหมู่:เกมโอเพนซอร์ส
เจมส์ แคเมอรอน

เจมส์ แฟรนซิส แคเมอรอน (James Francis Cameron; เกิด 16 สิงหาคม ค.ศ. 1954) เป็นผู้กำกับภาพยนตร์ชาวแคนาดา หลังจากทำงานด้านเทคนิคพิเศษ เขาก็ประสบความสำเร็จหลังกำกับและเขียนบทภาพยนตร์แนวโลดโผนบันเทิงคดีวิทยาศาสตร์เรื่อง ฅนเหล็ก 2029 (1984) เขากลายเป็นผู้กำกับยอดนิยมในฮอลลีวูดและถูกว่าจ้างให้เขียนบทและกำกับ เอเลี่ยน 2 ฝูงมฤตยูนอกโลก (1986) สามปีต่อมาก็กำกับภาพยนตร์เรื่อง ดิ่งขั้วมฤตยู (1989) เขาได้รับคำชมจากการใช้เทคนิคพิเศษใน ฅนเหล็ก 2029 ภาค 2 (1991) หลังภาพยนตร์ คนเหล็ก ผ่านิวเคลียร์ (1994) แคเมอรอนถ่ายทำภาพยนตร์ที่ยิ่งใหญ่ที่สุดของเขาในเวลานั้นก็คือ ไททานิค (1997) ซึ่งทำให้เขาได้รับ รางวัลออสการ์ สาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม และลำดับภาพยอดเยี่ยม
หลังจาก ไททานิค แคเมอรอนเริ่มโครงการที่ต้องใช้เวลาเกือบ 10 ปีในการสร้าง นั้นก็คือภาพยนตร์แนวมหากาพย์บันเทิงคดีวิทยาศาสตร์เรื่อง อวตาร (2009) โดยถือเป็นหลักสำคัญของเทคโนโลยีสามมิติและเขาได้รับการเสนอชื่อรางวัลออสการ์สามสาขาเดิม ถึงแม้ว่า อวตาร จะเป็นภาพยนตร์เดียวของเขาที่ถ่ายทำในระบบสามมิติ แต่ก็ทำให้แคเมอรอนเป็นผู้สร้างภาพยนตร์สามมิติที่ประสบความสำเร็จมากที่สุดในแง่ของรายได้จากบ็อกซ์ออฟฟิศ ในช่วงเวลาระหว่างการสร้าง ไททานิค และ อวตาร แคเมอรอนใช้เวลาหลายปี สร้างภาพยนตร์สารคดีมากมาย (โดยเฉพาะสารคดีใต้น้ำ) และร่วมพัฒนา ระบบกล้องฟิวชัน ดิจิทัลสามมิติ นักเขียนชีวประวัติกล่าวว่า แคเมอรอนเป็นกึ่งนักวิทยาศาสตร์และกึ่งศิลปิน แคเมอรอนยังให้การสนับสนุนเทคโนโลยี การถ่ายทำใต้น้ำ และการควบคุมยานพาหนะจากระยะไกล เมื่อวันที่ 26 มีนาคม ค.ศ. 2012 แคเมอรอนดำน้ำลงไปถึงจุดที่ลึกที่สุดของร่องลึกก้นสมุทรมาเรียนา ด้วยเรือดำน้ำ ดีพซีชาลเลนเจอร์ เขาเป็นคนแรกที่ทำได้ในการดำลงไปคนเดียวและเป็นคนที่สามจากการดำทั้งหมดที่เคยเกิดขึ้น เมื่อปี ค.ศ. 2010 นิตยสาร ไทม์ ได้ยกให้แคเมอรอนเป็นหนึ่งใน 100 บุคคลที่ทรงอิทธิพลที่สุดในโลก แคเมอรอนกลายเป็นผู้กำกับคนแรกในประวัติศาสตร์ที่มีภาพยนตร์สามเรื่องทำเงิน 2,000 ล้านดอลลาร์สหรัฐ (ได้แก่ ไททานิค, อวตาร และ อวตาร: วิถีแห่งสายน้ำ) ทั้งยังเป็นผู้กำกับคนแรกที่เงินรวมทั้งหมด 5,000 ล้านดอลลาร์สหรัฐ รวมถึงเป็นผู้กำกับที่มีภาพยนตร์ภาคต่อที่ทำเงินสูงสุดในประวัติศาสตร์ (อวตาร: วิถีแห่งสายน้ำ)

**ผลงานภาพยนตร์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ เจมส์ แคเมอรอน
16px small|0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ

**รางวัล**
จำนวนรางวัลที่เข้าชิงและได้รับจากภาพยนตร์ของ เจมส์ แคเมอรอน

**อ้างอิง**
จเ
หมวดหมู่:ผู้กำกับภาพยนตร์ชาวแคนาดา
หมวดหมู่:ผู้กำกับภาพยนตร์ยอดเยี่ยม รางวัลออสการ์
หมวดหมู่:บุคคลจากรัฐออนแทรีโอ
หมวดหมู่:บุคคลจากแมลิบู
แวมไพร์ ทไวไลท์ 3 อีคลิปส์

แวมไพร์ ทไวไลท์ 3 อีคลิปส์ (The Twilight Saga : Eclipse) เป็นภาพยนตร์แนวโรแมนติกแฟนตาซี ซึ่งมีกำหนดเข้าฉายเมื่อวันที่ 30 มิถุนายน พ.ศ. 2553 โดยนำเนื้อเรื่องจากนวนิยาย คราสสยุมพร ของสเตฟานี่ เมเยอร์ และเป็นภาพยนตร์ภาคต่อของภาพยนตร์ แวมไพร์ ทไวไลท์ (พ.ศ. 2551) และ แวมไพร์ ทไวไลท์ 2 นิวมูน (พ.ศ. 2552) กำกับโดย David Slade นำแสดงโดย คริสเตน สจ๊วต โรเบิร์ต แพตตินสัน และเทย์เลอร์ เลาต์เนอร์ รับบทเป็นเบลล่า สวอน เอ็ดเวิร์ด คัลเลน และเจค็อบ แบล็ก ตามลำดับ และยังได้ เมลิซซ่า โรเซนเบิร์ก กลับมาเขียนบทภาพยนตร์ด้วย ส่วน Rachelle Lefevre ที่รับบทวิคตอเรียในภาพยนตร์สองภาคแรกนั้น ไม่สามารถร่วมแสดงในภาค Eclipse ต่อได้ โดย Bryce Dallas Howard จะรับบทวิคตอเรียแทน

**ตัวละคร**
 คริสเตน สจ๊วต รับบทเป็น เบลล่า สวอน - เด็กสาวที่ย้ายมาจากเมืองฟีนิกซ์  รัฐอริโซน่า ไม่ธรรมดาเพราะมีความสามารถในการสกัดใจโดยที่เธอเองก็ไม่รู้ตัว- โรเบิร์ต แพตตินสัน รับบทเป็น เอ็ดเวิร์ด คัลเลน - แวมไพร์หนุ่มผู้เพียบพร้อม มีเสน่ห์ต่อสาวๆ ทุกคน  มีความสามารถในการอ่านใจ  และสามารถสะกดจิตได้โดยสายตา  ครั้งเป็นมนุษย์กำลังจะตายด้วยไข้หวัดใหญ่สเปน  คาร์ไลล์จึงช่วยไว้โดยเปลี่ยนเอ็ดเวิร์ดเป็นแวมไพร์- เทย์เลอร์ เลาต์เนอร์ รับบทเป็น เจคอบ แบล็ค - มนุษย์หมาป่า  เป็นศัตรูกับเผ่าพันธุ์แวมไพร์  หลงรักเบลล่า- ปีเตอร์ ฟาซิเนลลี รับบทเป็น ดร.คาร์ไลล์  คัลเลน - พ่อบุญธรรมของเอ็ดเวิร์ด  มีความเมตตา เป็นคนที่ทำให้เอ็ดเวิร์ดกลายเป็นแวมไพร์- อลิซาเบ็ธ รีซเซอร์ รับบทเป็น เอสเม่  คัลเลน - แม่บุญธรรมของเอ็ดเวิร์ด มีความสามารถที่จะมอบความรักให้แก่บุคคลรอบข้าง- เคลแลน ลุตซ์ รับบทเป็น เอ็มเม็ตต์  คัลเลน - น้องชายเอ็ดเวิร์ด  มีพละกำลังมหาศาล- นิกกี้ รีด รับบทเป็น โรซาลี ลิลเลี่ยน เฮล คัลเลน - พี่สาว เอ็ดเวิร์ด คู่รักเอ็มเม็ตต์  แฝดผมทองแจสเปอร์ - แอชลี่ย์ กรีน รับบทเป็น อลิซ  คัลเลน - พี่สาวเอ็ดเวิร์ด  มีความสามารถในการมองเห็นอนาคต  แต่ความสามารถไม่ตายตัว  เพราะอนาคตเปลี่ยนแปลงได้เสมอ- แจ็คสัน รัทซ์โบน รับบทเป็น แจสเปอร์  เฮล - คู่รักอลิซ แฝดผมทองโรซาลี  เพิ่งเลิกดื่มเลือดมนุษย์ มีความรู้ด้านอุปนิสัยของแวมไพร์เกิดใหม่- บิลลี่ เบิร์ก รับบทเป็น ชาร์ลี  สวอน - พ่อของเบลล่า  เป็นสารวัตเมืองฟอร์คส- ราเชล เลอเฟอริม รับบทเป็น วิคตอเรีย - ศัตรูของเอ็ดเวิร์ด  คู่รักของเจมส์- ดาโกตา แฟนนิง รับบทเป็น เจน - ผู้พิทักษ์ของโวลตูรี่ ที่มีความสามารถในการทรมานผู้ที่มีภาพลวงตาของความเจ็บปวด- คาเมรอน ไบร์ท รับบทเป็น อเล็ก - ฝาแฝดของเจน จงรักภักดีต่อโวลตูรี่- ซาเวียร์ ซามูเอล รับบทเป็น ไรลี่ย์ - คนที่ถูกวิคตอเรียเปลี่ยน เพื่อเป็นกองกำลังสำคัญในกองทัพแวมไพร์เกิดใหม่- โจเดลล์ เฟอร์แลนด์ รับบทเป็น บรี - แวมไพร์เกิดใหม่ ถูกสร้างเพื่อต่อสู้กับคัลเลน- ไมเคิล เวลช์ รับบทเป็น ไมค์  นิวตัน - เพื่อนเบลล่า  แอบชอบเบลล่า  เคยชวนเบลล่าไปงานพร็อมแต่เบลล่าปฏิเสธเพราะไม่อยากทำร้ายจิตใจเจสสิก้า- แอนนา เคนดริก รับบทเป็น เจสสิก้า  แสตนลีย์ - เพื่อนเบลล่า  แอบชอบไมค์  นิวตัน- แคททาลีน่า ซานดิโน โมเรโน่ รับบทเป็น มาเรีย - ผู้เปลี่ยนแจสเปอร์ให้เป็นแวมไพร์

**แหล่งข้อมูลอื่น**
  เดอะทไวไลท์ซากา: อิคลิปส์-  Twilight  Thailand Fan date=2020-10-31 - The Twilight Saga: Eclipse

**อ้างอิง**
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์อเมริกัน
หมวดหมู่:ชุดนิยายทไวไลท์
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ภาคต่อ
หมวดหมู่:ภาพยนตร์โดยซัมมิตเอนเตอร์เทนเมนต์
หมวดหมู่:ภาพยนตร์ที่ถ่ายทำในแวนคูเวอร์
หมวดหมู่:ภาพยนตร์ที่มีฉากในรัฐวอชิงตัน
หมวดหมู่:ภาพยนตร์โรแมนติกจินตนิมิตอเมริกัน
แม่แบบ:เหตุการณ์ปัจจุบัน/2552 ธันวาคม 20

* บริตทานี เมอร์ฟี นักแสดงหญิงชาวอเมริกัน เสียชีวิตอย่างกะทันหันที่บ้านพักของเธอ ด้วยภาวะหัวใจหยุด เมื่อเวลา 08.00 น. ขณะมีอายุเพียง 32 ปี  (มติชนออนไลน์)  (ซีเอ็นเอ็น)
}
ริโอเดลาปลาตา

ริโอเดลาปลาตา (Río de la Plata หมายถึง "แม่น้ำแห่งแร่เงิน") หรือที่นิยมเรียกว่า แม่น้ำเพลต (River Plate) ในภาษาอังกฤษ เป็นชะวากทะเลที่เกิดจากการบรรจบกันของแม่น้ำอุรุกวัยกับแม่น้ำปารานาที่ปุนตาโกร์ดา โดยไหลออกสู่มหาสมุทรแอตแลนติกและสร้างส่วนเว้ารูปกรวยที่ชายฝั่งตะวันออกเฉียงใต้ของทวีปอเมริกาใต้ ริโอเดลาปลาตาอาจเป็นได้ทั้งแม่น้ำ ชะวากทะเล อ่าว หรือทะเลชายขอบทวีป ขึ้นอยู่กับคำนิยามของนักภูมิศาสตร์date=October 2021 ถ้าถือเป็นแม่น้ำ ริโอเดลาปลาตาจะเป็นแม่น้ำที่กว้างที่สุดในโลก โดยมีความกว้างสูงสุด mi
ริโอเดลาปลาตาในประเทศอาร์เจนตินา 
แม่น้ำนี้มีความยาวประมาณ 0 และกว้างประมาณ mi จากต้นน้ำถึงประมาณ mi ที่ปากแม่น้ำ เป็นพรมแดนทางธรรมชาติระหว่างประเทศอาร์เจนตินากับประเทศอุรุกวัย โดยมีเมืองท่าหลักและเมืองหลวงอย่างบัวโนสไอเรสทางตะวันตกเฉียงเหนือ และมอนเตวิเดโอทางตะวันออกเฉียงใต้

**ภูมิศาสตร์**
ริโอเดลาปลาตาเริ่มต้นที่จุดบรรจบกันระหว่างแม่น้ำอุรุกวัยกับปารานาที่ปุนตาโกร์ดา และไหลไปทางตะวันออกถึงมหาสมุทรแอตแลนติดตอนใต้ ไม่มีจุดระบุว่าส่วนตะวันออกของแม่น้ำสิ้นสุดที่ไหน โดยทางองค์การอุทกศาสตร์สากลนิยานขอบเขตทางตะวันออกของริโอเดลาปลาตาเป็น "เส้นที่เชื่อมระหว่างปุนตาเดลเอสเต ประเทศอุรุกวัยกับกาโบซันอันโตนิโอ ประเทศอาร์เจนตินา"
แม้ว่าโดยทั่วไปจะเรียกว่าแม่น้ำ นักภูมิศาสตร์บางคนถือให้ริโอเดลาปลาตาเป็นอ่าวหรือทะเลชายขอบทวีปขนาดใหญ่ในมหาสมุทรแอตแลนติก ส่วนผู้ที่ถือว่าเป็นแม่น้ำ จะถือว่าที่นี่เป็นแม่น้ำที่กว้างที่สุดในโลก โดยมีความกว้างสูงสุดประมาณ mi และพื้นที่ผิวรวมประมาณ sqmi

**อ้างอิง**
หมวดหมู่:แม่น้ำในประเทศอาร์เจนตินา
หมวดหมู่:แม่น้ำในประเทศอุรุกวัย
หมวดหมู่:แม่น้ำนานาชาติในทวีปอเมริกาใต้
หมวดหมู่:แม่น้ำกั้นพรมแดน
สงครามกลางเมืองยุโรป

สงครามกลางเมืองยุโรป เป็นคำซึ่งอธิบายถึงแนวคิดที่เชื่อว่าสงครามโลกครั้งที่หนึ่งและสงครามโลกครั้งที่สอง และสมัยระหว่างสองสงครามโลกเป็นสงครามกลางเมืองที่ยืดเยื้อซึ่งเกิดขึ้นในทวีปยุโรป คำดังกล่าวมักใช้อ้างอิงถึงการเผชิญหน้าหลายครั้งซึ่งเกิดขึ้นในต้นคริสต์ศตวรรษที่ 20 แต่ไม่มีข้อยุติที่เหมาะสมเกี่ยวกับรายละเอียดและเหตุผลเชื้อมโยง เช่น ระดับความเกี่ยวพันของนานาชาติในสงครามกลางเมืองสเปน และในบางครั้ง สงครามกลางเมืองรัสเซีย คำดังกล่าวมักถูกใช้อธิบายแนวคิดของการเสื่อมสภาพความเป็นเจ้าในโลกของทวีปยุโรป และการเกิดขึ้นของสหภาพยุโรป ดร. ฟรานซ-วิลลิง อธิบายว่า ในสมัยดังกล่าว "การต่อสู้กันเองของทวีปยุโรปทำให้ยุโรปเสียตำแหน่งในโลกและความเป็นเจ้า และทำให้ตนเองถูกแบ่งออกในสองขั้วอิทธิพล ขั้วหนึ่งคืออเมริกา อีกขั้วหนึ่งคือรัสเซีย" 
แนวคิดของ "สงครามกลางเมืองยุโรป" เป็นทฤษฎีทางวิชาการซึ่งเป็นที่สนใจของส่วนน้อย ซึ่งค่อย ๆ มีความโดดเด่นขึ้น ขอบเขตของช่วงเวลาดังกล่าวเป็นหัวข้อโต้เถียงกันมากที่สุด แนวคิดดั้งเดิมของ เค. เอ็ม. พานิกการ์ ซึ่งระบุไว้ที่ ค.ศ. 1914-1945 เป็นแนวคิดซึ่งได้รับการยอมรับโดยัท่วไป เหตุการณ์ระหว่าง ค.ศ. 1936-1945 ซึ่งเริ่มขึ้นด้วยความขัดแย้งภายในของสเปนและจบลงด้วยการแบ่งแยกยุโรปหลังสงครามโลกครั้งที่สองมักจะถูกอ้างถึง สเปนเซอร์ เอ็ม. ได สคาลา แห่งมหาวิทยาลัยแมสซาชูเซตส์ บอสตัน ยอมรับปี ค.ศ. 1945 เป็นจุดสิ้นสุด แต่จุดเริ่มต้นนั้นเริ่มนับตั้งแต่ ค.ศ. 1917 ซึ่งเป็นสงครามกลางเมืองรัสเซีย อย่างไรก็ตาม ด้วยมุมมองของการต่อสู้กันเอง จึงควรนับรวมถึงจุดเริ่มต้นของสงครามฝรั่งเศส-ปรัสเซีย เมื่อวันที่ 19 กรกฎาคม ค.ศ. 1870 และจบลงด้วยการรวมชาติเยอรมนี; ภาควิชาประวัติศาสตร์ของมหาวิทยาลัยฮ่องกง แบ่งเหตุการณ์ออกเป็นสองส่วน คือ ค.ศ. 1914-1945 ส่วนหนึ่ง และหลังจาก ค.ศ. 1945 เป็นอีกส่วนหนึ่ง 

**ดูเพิ่ม**
 สงครามสามสิบปีครั้งที่สอง

**อ้างอิง**
หมวดหมู่:ทวีปยุโรป
หมวดหมู่:สงครามกลางเมือง
ซีเกมส์ 2011

กีฬาซีเกมส์ 2011 เป็นการแข่งขันซีเกมส์ ครั้งที่ 26 จัดขึ้นในเมืองปาเล็มบัง และกรุงจาการ์ตา ประเทศอินโดนีเซีย นับเป็นซีเกมส์ที่จัดในประเทศนี้เป็นครั้งที่ 4 ถัดจากซีเกมส์ครั้งที่ 10 (1979), ครั้งที่ 15 (1987) และ ครั้งที่ 19 (1997) และเป็นครั้งที่ 3 ที่เมืองเจ้าภาพหลักไม่ได้เป็นเมืองหลวงของประเทศ
การแข่งขันครั้งนี้เริ่มแต่วันที่ 11 พฤศจิกายน พ.ศ. 2554 ไปจนถึงวันที่ 22 พฤศจิกายน พ.ศ. 2554 รวม 11 วัน ประกอบด้วยกีฬา 44 ชนิด และมีสัญลักษณ์เป็นรูปครุฑ สัตว์ประจำชาติอินโดนีเซีย อันสื่อถึงภูมิประเทศของอินโดนีเซียที่เป็นเกาะที่มีภูเขาสูง

**สนามแข่งขัน**

**การแข่งขัน ==   

**ประเทศที่เข้าร่วม**
ประเทศที่เข้าร่วมกีฬาซีเกมส์ 2011 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาซีเกมส์- 60- 163- 1053 (เจ้าภาพ)- 223- 608- 477- 512- 419- 766- 76- 608

**ชนิดกีฬา === - Events=10- Events=46- Competitors=กีฬาทางน้ำ
** Format=m
** Format=m
** Format=m
** Format=m
** Format=m- Events=7- Events=1- Events=2- Events=10¹- Events=10¹- Events=14- Events=9³- Events=15- Events=9¹- Events=18
** Format=m
** Format=m
** Format=m
** Format=m- Events=6- Events=12- Events=16²- Events=3
**Events=1
** Events=2- Events=4- Events=17
** ยิมนาสติกศิลป์
** ยิมนาสติกสากล
** ยิมนาสติกแอโรบิก- Events=16- Events=17¹- Events=16ʰ- Events=12³- Events=18²- Events=6²- Events=12ʰ- Events=12- Events=9- Events=6²- Events=14- Events=2°- Events=7°- Events=5- Events=21- Events=7- Events=10¹- Events=4
** ชายหาด
** ในร่ม- Events=14²- Events=10ʰ- Events=11ʰ- Events=14- Events=17- Events=20¹
กีฬาสาธิต:- Format=m- ตารุง เดราจัต – ศิลปะการต่อสู้ของชาวซุนดา

**ปฏิทินการแข่งขัน**

**สรุปเหรียญการแข่งขัน**

**อ้างอิง**

**แหล่งข้อมูลอื่น**
 Olympic Council of Asia Regional Hosting List date=2009-03-03 
*www.seag2011.com- Bridge diperjuangkan di SEA Games date=2010-01-13  (Indonesian)- Climbing will be competed in SEA Games 2011 date=2010-07-26 - Official Blog of 26th SEA Games
หมวดหมู่:ซีเกมส์
หมวดหมู่:ซีเกมส์ในประเทศอินโดนีเซีย
หมวดหมู่:การแข่งขันกีฬาในจาการ์ตา
หมวดหมู่:ปาเล็มบัง
หมวดหมู่:กีฬาในปี พ.ศ. 2554
รักเอย…ไม่เคยเลยลับ

รักเอยไม่เคยเลยลับ (Somewhere in Time) เป็นภาพยนตร์รักโรแมนติกที่ออกฉายในปี พ.ศ. 2523 กำกับโดยฌองโนต์ ชวาร์ก ดัดแปลงจากนวนิยายไซไฟเรื่อง Bid Time Return (1975) ของริชาร์ด แมททีสัน (ผู้แต่งเรื่อง What Dreams May Come (1978) และ I Am Legend (1954)) เกี่ยวกับการเดินทางข้ามเวลา นำแสดงโดยคริสโตเฟอร์ รีฟ, เจน ซีมัวร์ และคริสโตเฟอร์ พลัมเมอร์ 
โรงแรมแกรนด์ ฉากหลังในภาพยนตร์
ภาพยนตร์ถ่ายทำที่โรงแรมแกรนด์โฮเตล ตั้งอยู่บนเกาะแมกคินแน กลางทะเลสาบฮูรอน รัฐมิชิแกน เป็นโรงแรมเก่าตั้งแต่ยุคคริสต์ศตวรรษที่ 19 เคยต้อนรับบุคคลสำคัญที่มีชื่อเสียง เช่น โทมัส เอดิสัน มาร์ก ทเวน 
ภาพยนตร์เรื่องนี้ได้รับคำชื่นชมจากนักวิจารณ์ แต่กลับไม่ประสบความเร็จด้านรายได้เมื่อออกฉายในโรง แต่ในเวลาต่อมากลับมีชื่อเสียงจากการฉายซ้ำทางเคเบิลทีวี  โดยดนตรีประกอบภาพยนตร์ โดยจอห์น แบร์รี ใช้เพลง Rhapsody on a Theme of Paganini ของเซียร์เกย์ รัคมานีนอฟ ดัดแปลงมาจากคาปรีซ์สำหรับการเดี่ยวไวโอลินของนิกโคโล ปากานินี เป็นเพลงแบกกราวด์เกือบตลอดทั้งเรื่อง
ภาพยนตร์ได้รับการเสนอชื่อเข้าชิงรางวัลออสการ์ สาขาการออกแบบเครื่องแต่งกาย เสนอชื่อเข้าชิงรางวัลลูกโลกทองคำ สาขาดนตรีประกอบ  และได้รับรางวัลรางวัลแซทเทิร์น สาขาการออกแบบเครื่องแต่งกาย สาขาดนตรีประกอบ และรางวัลภาพยนตร์แฟนตาซียอดเยี่ยม 


**เรื่องย่อ**
เหตุการณ์ในภาพยนตร์เกิดขึ้นในปี ค.ศ. 1972  ริชาร์ด คอลเลียร์ (รับบทโดย รีฟ) นักเขียนบทละคร ได้รับนาฬิกาพกโบราณเรือนหนึ่งจากหญิงชรา ผู้ขอให้เขาสัญญาว่าจะเดินทางกลับไปหาเธอ แปดปีต่อมา ในปี ค.ศ. 1980 ริชาร์ดเดินทางไปพักผ่อนที่โรงแรมแกรนด์โฮเตล เกาะแมกคินแน รัฐมิชิแกน เขาได้เห็นภาพถ่ายเก่าของสาวสวยคนหนึ่ง ถ่ายเมื่อปี ค.ศ. 1912 เธอชื่อ เอลีส แมกแคนนา (รับบทโดย ซีมัวร์) เป็นนักแสดงที่มีชื่อเสียงในช่วงต้นศตวรรษที่ 20 เขายังค้นพบอีกว่า เธอเป็นคนเดียวกับหญิงชราที่มอบนาฬิกาพกให้เขาเมื่อแปดปีก่อน ซึ่งเสียชีวิตหลังจากนั้นไม่นาน
ริชาร์ดยังค้นพบอีกว่า เขาสามารถเดินทางย้อนไปในอดีตได้ ด้วยการสะกดจิตตัวเอง เขาเดินทางย้อนเวลาไปยังปี ค.ศ. 1912 และพบกับเอลีส ทั้งคู่มีความรักต่อกันแต่แล้วก็ต้องแยกจากกันอย่างกะทันหัน เมื่อริชาร์ดถูกดูดผ่านอุโมงค์เวลา กลับมาใน 68 ปีต่อมา ตรงกับปี ค.ศ. 1980 ซึ่งเป็นปีที่เขาจากมาในครั้งแรก  
เมื่อกลับมาอยู่ในยุคปัจจุบัน เขากลับมีอาการซึมเศร้า ตรอมใจ และสุขภาพเสื่อมโทรมลงอย่างรวดเร็ว  ในที่สุดเขาก็ปล่อยให้ร่างกายสูญสลายไป และปล่อยจิตวิญญาณให้พบกับเอลีส ที่รอคอยอยู่ และอยู่ด้วยกันตลอดไป

**อ้างอิง**

**แหล่งข้อมูลอื่น**
  Official website- title=Somewhere in Time
หมวดหมู่:ภาพยนตร์ที่ออกฉายในปี พ.ศ. 2523
หมวดหมู่:ภาพยนตร์รัก
หมวดหมู่:ภาพยนตร์เดินทางข้ามเวลา
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่มีฉากในชิคาโก
หมวดหมู่:ภาพยนตร์ที่ถ่ายทำในรัฐมิชิแกน
หมวดหมู่:ภาพยนตร์ที่ถ่ายทำในชิคาโก
ธุรกิจอัจฉริยะ

ธุรกิจอัจฉริยะ (Business Intelligence - BI) เป็นเทคนิคที่ใช้คอมพิวเตอร์ในการวิเคราะห์ ดึงข้อมูลที่โดดเด่น ตัวอย่างเช่น ยอดขาย หรือ สินค้า จากหน่วยใดหน่วยหนึ่งมาแสดงผล โดยใช้รูปแบบการวิเคราะห์ข้อมูล และนำเสนอข้อมูลที่จะช่วยให้ผู้บริหารสามารถตัดสินใจได้เร็วขึ้น  มีประสิทธิภาพมากขึ้น
ธุรกิจอัจฉริยะเป็นการใช้ข้อมูลขององค์กรที่มีคุณค่ามาช่วยสนับสนุนการตัดสินใจในการดำเนินธุรกิจ ซึ่งจะเกี่ยวข้องกับการเข้าถึงข้อมูล การวิเคราะห์ข้อมูล และการค้นพบโอกาสใหม่ๆ ทางธุรกิจ
ระบบธุรกิจอัจฉริยะใช้เครื่องมือ (Tools) ที่สำคัญ คือ เทคนิคคลังข้อมูล (Data Warehouse), เหมืองข้อมูล (Data Mining)

**อ้างอิง**

หมวดหมู่:การจัดการข้อมูล
ทเวลฟ์

ทเวลฟ์ (Twelve; トゥエルヴ) เป็นตัวละครจากเกมสตรีทไฟท์เตอร์ ปรากฏตัวครั้งแรกในภาค 3 rd Strike เป็นตัวละครที่มีสถานะเป็นมนุษย์ทดลองผู้มีร่างกายยืดหยุ่น สามารถเนรมิตร่างกายเป็นอาวุธได้สารพัดรูปแบบ สามารถล่องหนหายตัวได้ และนอกจากนี้ ยังสามารถเหาะเหินไปในอากาศด้วยการดัดแปลงร่างกายที่พิสดารได้อีกด้วย ให้เสียงพากษ์โดยลอว์เรนซ์ เบย์น

**ประวัติตามท้องเรื่อง**
ทเวลฟ์ คือหนึ่งในผลงานขั้นสุดยอดในแผนดำเนินการที่มีชื่อว่า "G-Project" ของกิลล์ ซึ่งเป็นหน่วยงานทางการสงครามชีววิทยา ที่มีดอกเตอร์คูร์กับพี่น้องของกิลล์ที่มีชื่อว่ายูเรนเป็นผู้นำหลัก ซึ่งทเวลฟ์เห็นว่าเป็นบิดาของเขา แม้จะเป็นการสร้างสายพันธุกรรมอย่างไม่จริงจัง แต่ก็ทำให้ทเวลฟ์สามารถแปรเปลี่ยนร่างเป็นอย่างอื่น ตลอดจนแปรร่างจากอวัยวะทุกส่วนได้ตามความต้องการกับงานที่มีอยู่ในมือ ทั้งยังมีความสามารถในการต้านทานหรือเชื่อฟังคำยั่วยุที่เลวร้ายเพื่อทำให้เขาเป็นทหารที่มีความอำมหิตได้อย่างสมบูรณ์แบบ ครั้งหนึ่ง ทเวลฟ์ได้ประกาศถึงความสำเร็จ ในการส่งตัวเข้าสู่ภารกิจพิเศษ เพื่อออกค้นหาและเรียกตัวเนโคร ซึ่งเป็นผลงานต้นตำรับจาก "G-Project" กับเอฟฟี่ซึ่งเป็นเพื่อนของเนโร และใครคนหนึ่งผู้ได้เป็นอิสระจากห้องปฏิบัติการ โดยเนื้อหาในเกม เมื่อเนโครพบกับทเวลฟ์นั้น ทเวลฟ์เป็นฝ่ายที่มาพร้อมกับพี่น้องจำนวนมาก ก่อนที่ทเวลฟ์จะตัดสินใจที่จะสู้กับเนโครด้วยตัวของเขาเอง

**ข้อมูลจำเพาะ**
 ชื่อ : ทเวลฟ์ (Twelve)- สัญชาติ : Russia- เกิดวันที่ : ไม่ระบุ- ส่วนสูง : 7 ฟุต 2 นิ้ว (ไม่แน่นอน)- น้ำหนัก : 789 ปอนด์ (ไม่แน่นอน)

**ประโยคที่ทเวลฟ์ใช้ในการสื่อสาร**
ประโยคที่ทเวลฟ์ใช้ในการสื่อสารเป็นรูปแบบตัวเลขดิจิทัล ซึ่งมีดังต่อไปนี้- 01011.01111 = "KO" (น็อคเอาท์)- 01011.01001.01100.01100 = "KILL" (ฆ่า) - 10000.00001.01001.01110 = "PAIN"- 00101.01101.00001.01111 = "LMAO"- 00100.00101.00001.10100.01000 = "DEATH" (ตาย)- 00101.11010.01010.01111.00010 = "EZ JOB" (งานกล้วยๆ)- 00110.01001.01110.01001.10011.01000 = "FINISH" (เสร็จสิ้น)- 10100.01000.00101.00101.01110.00100 = "THE END" (จบแย้ว)

**อ้างอิง**
 นิตยสารเกมแม็กออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับทเวลฟ์ -  株式会社カプコン：CAPCOM WORLD
**  ストリートファイターIII ダブルインパクト date=2008-10-07 
**  STREET FIGHTER III 3rd STRIKE Fight for the Future date=2011-08-12  (AC) -  (DC) date=2011-06-21  -  (PS2) -  (Xbox) date=2011-05-20 
หมวดหมู่:ตัวละครจากเกมสตรีทไฟท์เตอร์
en:List of Street Fighter characters
it:Personaggi di Street Fighter
pt:Anexo:Lista de personagens da série Street Fighter
ค้างคาวแวมไพร์

สำหรับแวมไพร์ที่หมายถึง ผีตามความเชื่อของชาวยุโรปยุคกลาง ดูที่: แวมไพร์
ค้างคาวแวมไพร์ หรือ ค้างคาวดูดเลือด (Vampire bat) เป็นค้างคาวกลุ่มหนึ่งที่มีถิ่นกำเนิดในทวีปอเมริกาใต้และอเมริกากลาง มีพฤติกรรมดูดเลือดสัตว์ชนิดอื่นเป็นอาหาร จากพฤติกรรมของมันทำให้ได้ชื่อว่าเป็นค้างคาวแวมไพร์ หรือค้างคาวดูดเลือด เหมือนแวมไพร์ ในความเชื่อของชาวยุโรปยุคกลาง
ค้างคาวแวมไพร์ เป็นค้างคาวขนาดเล็กมีทั้งหมด 3 ชนิด ใน 3 สกุล จัดอยู่ในวงศ์ค้างคาวจมูกใบไม้โลกใหม่ (Phyllostomidae)  เป็นค้างคาวที่ถือกำเนิดขึ้นมาเมื่อ 26 ล้านปีก่อน โดยมีความสัมพันธ์กับค้างคาวกินแมลง มีพฤติกรรมอาศัยอยู่รวมกันเป็นฝูงขนาดใหญ่ในถ้ำในป่าดิบ ออกหากินในเวลากลางคืน โดยจะกินแต่เพียงเลือดของสัตว์เลือดอุ่นขนาดใหญ่กว่าเป็นอาหารเท่านั้น (บางชนิดจะกินนกเป็นอาหาร)  โดยมีฟันแหลมคมซี่หน้าคู่หนึ่งกัด โดยมากสัตว์ที่ถูกดูดกิน จะเป็นปศุสัตว์ เช่น หมู หรือวัว เป็นต้น ซึ่งสายตาของค้าวคาวแวมไพร์จะมองเห็นเป็นภาพอินฟาเรด จากความร้อนของอุณหภูมิในร่างกายของเหยื่อ ทำให้มองเห็นในเวลากลางคืนได้ดีมาก และเป็นตัวนำไปสู่การเลือกตำแหน่งที่กัด ซึ่งจะเป็นอวัยวะส่วนต่าง ๆ เช่น ใบหู, ข้อศอก หรือหัวนม และขณะที่กัด ด้วยความคมของฟันประกอบกับมักจะกัดในเวลาที่เหยื่อนอนหลับ ทำให้เหยื่อไม่รู้ตัว และขณะที่ดูดเลือดอยู่นั้น ค้างคาวจะขับปัสสาวะไปด้วย เนื่องจากจะดูดเลือดในปริมาณที่มาก ทำให้ไม่สามารถบินได้ โดยปริมาณเลือดที่ค้างคาวดูดไปนั้น หากคำนวณว่าดูดเลือดหมูทุกคืน ภายในเวลา 5 เดือน จะมีปริมาณเท่ากับน้ำหนัก 5 แกลลอน ซึ่งเลือดที่ไหลออกมานั้นจะไหลผ่านลิ้นของค้างคาวที่มีร่องพิเศษช่วยให้เลือดไหลผ่านหลอดเลือดฝอยได้โดยง่าย และในน้ำลายค้างคาวจะมีเอนไซม์ทำให้เลือดไม่แข็งตัว
ซึ่งค้างคาวแวมไพร์ก็อาจดูดเลือดมนุษย์ได้ด้วยเช่นกันในเวลาหลับ และถึงแม้จะน่ากลัว แต่ค้างคาวแวมไพร์ก็มีความผูกพันกับลูก พ่อและแม่ค้างคาวจะเลี้ยงดูลูกค้างคาวที่ยังบินไม่ได้นานถึง 9 เดือน โดยจะนำเลือดที่ดูดเหลือกลับมาฝาก และฝากไปยังค้างคาวตัวอื่น ๆ ในฝูงที่หากินได้ไม่อิ่มพอด้วย นอกจากนี้แล้ว ค้างคาวแวมไพร์ยังเป็นพาหะนำโรคกลัวน้ำ หรือโรคพิษสุนัขบ้า ที่ทำให้มีผู้เสียชีวิตได้ด้วย

**อ้างอิง**
รDesmodontinae

**แหล่งข้อมูลอื่น**
  Schutt, W.A., Jr. "Dark Banquet" date=2007-02-05  a website devoted to the biology of blood feeding creatures.-  Bat Conservation International a website devoted to the education, conservation and study of bats.
หมวดหมู่:วงศ์ค้างคาวจมูกใบไม้โลกใหม่
หมวดหมู่:สัตว์ที่พบในอเมริกากลาง‎
หมวดหมู่:สัตว์ที่พบในทวีปอเมริกาใต้
แชลวีดันซุ?

แชลวีดันซุ? (Shall We Dansu?; Shall We ダンス?) เป็นภาพยนตร์ญี่ปุ่นที่ออกฉายในปี พ.ศ. 2539 นำแสดงโดยโคจิ ยากูโช และทามิโยะ คูซาการิ กำกับโดยมาซายูกิ ซูโอะ ภาพยนตร์ประสบความสำเร็จในประเทศญี่ปุ่น และเมื่อนำไปฉายในสหรัฐอเมริกาก็ได้รับความชื่นชม มียอดฉายในสหรัฐถึง 9.7 ล้านเหรียญ  และถูกซื้อลิขสิทธิ์นำมาสร้างเป็นภาพยนตร์ฮอลลีวูด Shall We Dance? ในปี พ.ศ. 2547 นำแสดงโดยริชาร์ด เกียร์ เจนนิเฟอร์ โลเปซ ซูซาน ซาแรนดอน สแตนลีย์ ทุชชี จา รูล นิก แคนนอน และมียา
ชื่อภาพยนตร์ มาจากชื่อเพลง "Shall We Dance" ที่ใช้เป็นเพลงเต้นรำในเรื่อง เป็นเพลงที่แต่งโดยริชาร์ด ร็อดเจอร์สและออสการ์ แฮมเมอร์สไตน์ที่ 2 เพื่อประกอบละครบรอดเวย์ เดอะคิงแอนด์ไอ (1951) และยังอ้างอิงถึงภาพยนตร์เพลง Shall We Dance (1937) ที่มีชื่อเสียงของเฟรด แอสแตร์กับจิงเจอร์ โรเจอร์ส โดยจอร์จและไอรา เกิร์ชวิน

**เรื่องย่อ**
แชลวีดันซุ? เป็นเรื่องราวเกี่ยวกับ โชเฮอิ ซูกิยามะ (โคจิ ยะคุโช) พนักงานบริษัทคนหนึ่งในโตเกียว ระหว่างนั่งรถไฟใต้ดินเดินทางกลับบ้านทุกวัน เขาจะผ่านโรงเรียนสอนเต้นรำ และสะดุดตากับหญิงสาวสวย มาอิ คิชิกาวะ (ทามิโยะ คูซาการิ)  ครูสอนเต้นบอลรูมแดนซ์ วันหนึ่งเขาจึงตัดสินใจเดินเข้าไปสมัครเรียนเต้นรำที่นั่น เพื่อจะได้มีโอกาสทำความรู้จักกับครูสาวสวย โชเฮอิมีความหลงใหลในการเต้นบอลรูม และมีพฤติกรรมแปลกไป จนมาซาโกะ (ฮิเดโกะ ฮาระ) ภรรยาที่เป็นแม่บ้านอยู่กับบ้าน เกิดสงสัยว่าโชเฮอิจะแอบไปมีความสัมพันธ์กับหญิงอื่นนอกบ้าน จึงจ้างนักสืบเอกชนให้ติดตามพฤติกรรมของสามี
โชเฮอิพบว่า ทุกคนที่ได้เต้นบอลรูมแดนซ์ ต่างพากันหลงใหลในกิจกรรมเต้นรำนี้ แม้แต่บรรดาเพื่อนร่วมชั้น ที่สมัครเรียนเพื่อที่จะได้มีโอกาสอยู่ใกล้ชิดกับมาอิ รวมทั้ง โทโมอิ อาโอกิ (นาโอโตะ ทาเกนากะ) เจ้านายที่แอบปลอมตัวมาเรียน หรือแม้แต่นักสืบเอกชนที่ภรรยาเขาจ้างมา
เมื่อมาซาโกะรู้ความจริงเข้าก็ได้พยายามทำความเข้าใจ และขอร้องให้โชเฮอิสอนเธอเต้นรำ เพื่อให้เธอได้มีส่วนร่วมกับกิจกรรมที่เขาหลงใหล

**อ้างอิง**

**แหล่งข้อมูลอื่น**
title = Shall We Dansu?
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2539
หมวดหมู่:ภาพยนตร์ตลก
หมวดหมู่:ภาพยนตร์ที่ถ่ายทำในโตเกียว
ภาษาเคา

ภาษาเคา (Khao) มีผู้พูดทั้งหมด 10,000 คน (พ.ศ. 2524) ในทางตะวันตกเฉียงเหนือของประเทศเวียดนาม ใกล้แม่น้ำหมา ใกล้เคียงกับภาษาบิตในประเทศลาวและประเทศจีน จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยขมุ

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
คเ
แอลดีไฮด์

แอลดีไฮด์ (Aldehyde) เป็นสารประกอบอินทรีย์ที่หมู่ฟังก์ชันเป็นหมู่คาร์บอกซาลดีไฮด์ (Carboxaldehyde : หรือ –CHO) มีสูตรทั่วไปเป็น    หรือ RCHO หรือ CnH2nO เมื่อ R , R’  เป็นหมู่แอลคิลหรือหมู่แอริล

**การเรียกชื่อ**
เรียกตามจำนวนอะตอมคาร์บอน แล้วลงท้ายเสียงด้วย –อานาล (–anal)
หมวดหมู่:หมู่ฟังก์ชัน
ฟรอนต์ไซด์บัส

A typical chipset layout
ฟรอนต์ไซด์บัส (Front-side bus - FSB) คือ  ช่องทางการสื่อสารข้อมูลในเครื่องคอมพิวเตอร์ ที่เชื่อมระหว่างโปรเซสเซอร์ (ซีพียู) กับหน่วยความจำหลัก หรือ แรม (RAM) ซึ่งมีผลโดยตรงต่อประสิทธิภาพโดยรวมของระบบ  โดยเลขยิ่งสูง ข้อมูลยิ่งส่งกันได้เร็ว  เปรียบเทียบได้กับถนนที่ให้รถวิ่ง ถ้ายิ่งมีช่องทางหรือเลนให้วิ่งมาก  รถก็จะวิ่งได้มากขึ้น
หมวดหมู่:แผงวงจรหลัก
บอด (หน่วยวัด)

บอด (baud) เป็นหน่วยวัดอัตราการรับส่งข้อมูลในด้านโทรคมนาคมและอิเล็กทรอนิกส์ หน่วยวัดนี้ได้ถูกตั้งชื่อตามวิศวกรฝรั่งเศส Émile Baudot ผู้สร้างรหัส Baudot code ที่ใช้ในการส่งโทรเลข
Baud (บางครั้งเรียกว่า baud rate หรือ modulation rate) มีความหมายตรงกับคำว่า "สัญลักษณ์ต่อวินาที" กล่าวคือ จำนวนของสัญลักษณ์ (symbol) ที่เปลี่ยนแปลงไปภายในช่วงเวลาหนึ่งวินาที โดยวัดจากสื่อกลางที่ใช้ในการส่งข้อมูล (transmission medium)
โดยทั่วไป Baud จะมีค่าแตกต่างจาก Bit rate ที่วัดจำนวนบิตข้อมูลต่อวินาที ทั้งนี้ เนื่องจากหนึ่งสัญลักษณ์อาจมาจากหลายบิตข้อมูลประกอบกัน 
หมวดหมู่:การส่งผ่านข้อมูล
หมวดหมู่:หน่วยวัด
หมวดหมู่:การส่งข้อมูล
จดหมายถึงชาวฮีบรู

จดหมายถึงชาวฮีบรู (Epistle to the Hebrews) เป็นหนังสือเล่มที่ 19 ในคัมภีร์ไบเบิลภาคพันธสัญญาใหม่
หนังสือเล่มนี้แต่แรกเป็นจดหมายขนาดยาวที่ถูกเขียนถึงชาวฮีบรู ผู้เขียนไม่ได้ระบุชื่อตนเองว่าเป็นใคร ซึ่งการทำเช่นนั้นแสดงว่า ผู้รับจดหมายชาวฮีบรูต้องรู้จักผู้เขียนเป็นอย่างดี และจากเนื้อหาในจดหมายที่กล่าวถึงคำสอนในคัมภีร์ภาคพันธสัญญาเดิมด้วยนั้น แสดงว่าผู้เขียนเป็นผู้มีการศึกษาและเข้าใจในเรื่องราวเหล่านั้นดี ประกอบกับผู้เขียนมีความสนิทสนมกับทิโมธีด้วย ทำให้ในยุคแรกเชื่อกันว่านักบุญเปาโลอัครทูต น่าจะเป็นผู้เขียนจดหมายฉบับนี้ แต่หลังจากการปฏิรูปแล้ว มีข้อโต้แย้งว่า ผู้เขียนไม่น่าจะเป็นเปาโล เพราะสไตล์การเขียนจดหมายของนักบุญเปาโล ไม่ใช่แบบที่อยู่ในจดหมายฉบับนี้ อาจจะเป็นอปอลโลมากกว่า ซึ่งอปอลโลก็มีคุณลักษณะดังกล่าวข้างต้นด้วยเช่นกัน อย่างไรก็ตาม ยังไม่มีการยืนยันได้แน่นอนว่าผู้เขียนเป็นใคร ส่วนช่วงเวลาในการเขียนน่าอยู่ในราวปี ค.ศ. 70 คือก่อนที่กรุงเยรูซาเลมจะล่มสลาย
คริสตจักรยุคแรกถูกกดขี่ข่มเหงอย่างรุนแรงจากชาวยิวที่ไม่เชื่อพระเยซู ผู้รับจดหมายฉบับนี้ในยุคนั้นน่าจะเป็นชาวยิวที่กลับใจเป็นคริสเตียน แต่กำลังถูกกดดันอย่างหนัก จนคิดว่าจะละทิ้งความเชื่อและกลับไปประพฤติตามศาสนายูดาห์เหมือนเดิม ผู้เขียนจึงเขียนจดหมายฉบับนี้ เพื่อกระตุ้นให้ยึดมั่นในความเชื่อต่อไป
เนื้อหาหลักในหนังสือฮีบรูคือ ความสมบูรณ์ของพระเยซู ในฐานะผู้เปิดเผยและผู้นำมาซึ่งพระคุณของพระเจ้า ในพระเยซูทุกสิ่งทุกอย่างบริบูรณ์อยู่แล้ว ไม่ต้องพึ่งพาสิ่งใดอื่นอีก หนังสือฮีบรูถูกเรียกว่า "หนังสือของสิ่งประเสริฐกว่า" เพราะในจดหมายฉบับนี้ มีการใช้คำที่มีความหมายว่า "ประเสริฐกว่า" หรือ "ดีกว่า" ถึง 15 ครั้ง
หนังสือฮีบรูมีจุดประสงค์อยู่ 4 ประการ โดยประการแรกสำคัญที่สุดคือ ต้องการให้ตระหนักถึงความยิ่งใหญ่สูงสุดของพระเยซู มีเพียงแค่พระเยซูเท่านั้นก็เพียงพอแล้ว ผู้เขียนแสดงให้เห็นความยิ่งใหญ่สูงสุดของพระเยซู โดยการเปรียบเทียบกับผู้ยิ่งใหญ่อื่น ๆ เช่น มหาปุโรหิต โมเสส หรือแม้แต่ทูตสวรรค์ก็ไม่อาจจะเปรียบเทียบความยิ่งใหญ่กับพระเยซูได้
ประการที่สองคือ ต้องการให้ยึดมั่นในความเชื่อต่อไป แม้ว่าจะถูกกดขี่ข่มเหงก็ตาม ผู้เขียนยกตัวอย่างบุคคลในอดีตที่มีชื่อเสียงดีด้านความเชื่อ เช่น โนอาห์ อับราฮัม โมเสส เป็นต้น ผู้เขียนกล่าวต่อไปอีกว่า บางคนเสียชีวิตไปทั้งที่ยังไม่ได้รับอะไรตอบแทนจากความเชื่อนั้น แต่ก็ยังคงความเชื่ออยู่ เพราะมั่นใจว่าพระเจ้าจะจัดเตรียมสิ่งที่ดีกว่าไว้ให้
ประการที่สามคือ ต้องการอธิบายให้เข้าใจถึงสาเหตุที่พระเจ้าตีสอน อาจจะมีผู้เชื่อบางคนที่ละทิ้งความเชื่อเพราะถูกพระเจ้าตีสอน แต่ผู้เขียนกำลังบอกผู้อ่านว่า "ท่านทั้งหลายจงรับและทนเอาเถอะ เพราะเป็นการตีสอน พระเจ้าทรงปฏิบัติต่อท่านในฐานะที่ท่านเป็นบุตรของพระองค์ ด้วยว่ามีบุตรคนใดเล่าที่บิดาไม่ได้ตีสอนเขาบ้าง"
ประการสุดท้ายเป็นแนวทางการดำเนินชีวิตให้พระเจ้าทรงพอพระทัย ในส่วนท้ายนี้ตรงไปตรงมา เข้าใจได้ไม่ยาก เช่น เน้นให้รักกันฉันพี่น้อง อย่าล่วงประเวณี อย่าเห็นแก่เงิน เป็นต้น

**โครงร่าง**
1. พระสง่าราศีของพระเยซู 1:1 - 4:13
2. การเป็นปุโรหิตในระบบใหม่ของพระเยซู 4:14 - 8:13
3. เปรียบเทียบระหว่างระบบเก่าและระบบใหม่ 9:1 - 10:39
4. สง่าราศีของความเชื่อ 11:1 - 40
5. ชีวิตแห่งความเชื่อ 12:1 - 13:25

**อ้างอิง**
 Thai Holy Bible, Thailand Bible Society, 1998- Walter A. Elwell, The Pocket Bible Handbook, Harold Shaw Publisher, 1997

**ดูเพิ่ม**
 พันธสัญญาใหม่- เปาโลอัครทูต

หมวดหมู่:บทจดหมายในสารบบ
หมวดหมู่:หนังสือของพันธสัญญาใหม่
แอลเอฟโอ (วงดนตรีอเมริกัน)

แอลเอฟโอ (LFO หรือ Lyte Funky Ones) คือกลุ่มศิลปินแนวป็อป จากอเมริกา สมาชิกวงประกอบไปด้วย ริช โครนิน, เดวิน ลิมา และ แบรด  ฟิสเชตติ มีเพลงฮิตคือเพลง "Summer Girls" และ "Girl on TV"

**ผลงาน**

**อัลบั้ม**

**ซิงเกิล**

**แหล่งข้อมูลอื่น**
 LFO
หมวดหมู่:กลุ่มดนตรีป็อปสัญชาติอเมริกัน
หมวดหมู่:บอยแบนด์
หมวดหมู่:กลุ่มดนตรีที่ก่อตั้งในปี พ.ศ. 2540
ซอฟต์แวร์บริการ

ซอฟต์แวร์บริการ (Software as a Service: SaaS หรือ On Demand Software:  ODS) เป็นซอฟต์แวร์แอปพลิเคชันบนเว็บที่ผู้ใช้สามารถเรียกใช้บริการได้ตามความต้องการใช้งาน โดยทั่วไปซอฟต์แวร์บริการนี้จะถูกจัดเก็บอยู่บนเครื่องเซิร์ฟเวอร์ของผู้ให้บริการ หรือเป็นซอฟต์แวร์ที่จะถูกดาวน์โหลดลงสู่ตัวเครื่องของผู้ใช้บริการ โดยจะหยุดทำงานเมื่อได้ใช้ซอฟต์แวร์ดังกล่าวครบเวลาที่กำหนด หรือดำเนินการเสร็จสิ้นแล้ว
หมวดหมู่:ซอฟต์แวร์
แม่แบบ:ระดับการก่อกวน/doc

แม่แบบนี้ใช้วัดระดับการก่อกวนในวิกิพีเดียไทย ผู้ใช้ลงทะเบียนทุกคนสามารถเปลี่ยนระดับได้โดยไม่ต้องอภิปราย- ระดับ 5 คือ มีการก่อกวนระดับสูงสุด มีการก่อกวนมากจนผู้ดูแลหรือหน่วยเก็บกวาดดูแลไม่ทั่วถึง- ระดับ 4 คือ มีการก่อกวนระดับสูง จำนวนการย้อนมากกว่า 50 ครั้งต่อวัน- ระดับ 3 คือ มีการก่อกวนระดับปานกลาง จำนวนการย้อนมากกว่า 20 ครั้งต่อวัน- ระดับ 2 คือ มีการก่อกวนระดับปกติ จำนวนการย้อนมากกว่า 5 ครั้งต่อวัน- ระดับ 1 คือ มีการก่อกวนระดับต่ำกว่าปกติ จำนวนการย้อนต่อวันแทบไม่มี
จำนวนการย้อนพิจารณาเฉพาะสาเหตุอันเนื่องมาจากการก่อกวน ไม่นับรวมถึงการทดลองเขียน หรือการใส่ข้อความไม่เป็นกลาง ตามที่ระบุไว้ในนโยบาย วิกิพีเดีย:การก่อกวน
fr:Modèle:Alerte vandalisme
วิกิพีเดีย:ปุจฉา-วิสัชนา/กรุ/ภาษา/กันยายน 2552

== จวกในภาษาพาดหัวข่าวการเมืองแปลว่าอะไร**
จวก ในภาษาพาดหัวข่าวการเมืองแปลว่าอะไร--ziin
: คำว่าจวกในพาดหัวข่าวหนังสือพิมพ์อาจจะหมายถึง "โจมตี", "ด่าทอ" หรือเพียงแค่ "ตำหนิ" ก็ได้ครับ ทั้งนี้ขึ้นกับเนื้อหาข่าว --115.67.146.80 13:30, 6 กันยายน 2552 (ICT)
: จากพจนานุกรมคำใหม่ จวก คือ ว่าร้ายด้วยวาจา ว่าหรือตำหนิอย่างรุนแรง เช่น รัฐมนตรีคนนั้นโดนฝ่ายค้านรุมจวกยับ --octahedron80 15:54, 1 ตุลาคม 2552 (ICT)

**คำสแลง กับ คำแสลง**
คำสแลงกับคำแสลงแตกต่างกันอย่างไร
--ซีน
: เนื่องจากทับศัพท์มาจากคำว่า slang จึงน่าจะเขียนเป็น คำสแลง ไม่ได้เขียนว่าคำแสลง สะแหฺลง (คำที่แสลงหู อาจใช้คำอื่นเรียกแทน เช่น คำหยาบ คำไม่สุภาพ เป็นต้น)จากพจนานุกรม ฉบับราชบัณฑิตยสถาน พ.ศ. ๒๕๔๒ http://rirs3.royin.go.th/dictionary.asp มีระบุไว้ว่า - สแลง	น. ถ้อยคําหรือสํานวนที่ใช้เข้าใจกันเฉพาะกลุ่มหรือชั่วระยะเวลาหนึ่ง ไม่ใช่ภาษาที่ยอมรับกันว่าถูกต้อง. (อ. slang).- แสลง	สะแหฺลง ว. ไม่ถูกกับโรค เช่น แสลงโรค, ขัด เช่น แสลงหูแสลงตา.
--AU58AVGT4LK 14:22, 5 กันยายน 2552 (ICT)

**ถอดความนิราชนรินท์บท122ให้หน่อย**
ถอดความนิราชนรินท์บท122ให้หน่อย
--202.143.165.114 11:31, 7 กันยายน 2552 (ICT)
ให้ค่าจ้างทำการบ้านเท่าไรหล่ะ เผื่อมีคนอยากรับงาน --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 00:56, 15 กันยายน 2552 (ICT)
: ถ้าเนื้อหาของบทที่ 122 (ดังที่ถามมา)ไม่ยาวจนเกินไป ผู้ถามก็ควรจะโพสไว้ครับ (ผมเดาว่าเนื้อหาของเรื่องที่คุณกล่าวมานั้น อาจจะมีความเก่าเพียงพอที่จะไม่มีลิขสิทธิ์อีกต่อไป) --AU58AVGT4LK 03:42, 1 ตุลาคม 2552 (ICT)

**นกเจ้าฟ้าหญิงสิรินธรภาษาอังกฤษเขียนอย่างไร**
นกเจ้าฟ้าหญิงสิรินธรภาษาอังกฤษเขียนอย่างไร--118.172.170.201 19:53, 9 กันยายน 2552 (ICT)
ปกติก็สามารถใช้ชื่อวิทยาศาสตร์เรียกแทนไปเลยก็ได้ครับ --octahedron80 01:43, 15 กันยายน 2552 (ICT)
: River martin --taweethaも 20:10, 23 กันยายน 2552 (ICT)

**ศนิชา**
ดิฉันอยากทราบความหมายของชื่อ ศนิชา หมายความว่าอย่างไรคะ--58.136.9.102 14:50, 21 กันยายน 2552 (ICT)
:ในพจนานุกรมมีเพียงแค่ ศนิ = ดาวเสาร์ ; ศนิวาร = วันเสาร์ --octahedron80 17:32, 21 กันยายน 2552 (ICT)
::ภาษาสันสกฤต "शनिज" (ศนิช) แปลว่า เกิดจากดาวเสาร์, หรือ พริกไทย; แผลงเป็น "ศนิชา" ก็ได้ 
::อนึ่ง คำว่า ศนิ ที่หมายถึง ดาวเสาร์ นั้น มีความเกี่ยวข้องกับสีดำ ด้วย --ธวัชชัย 21:02, 5 ตุลาคม 2552 (ICT)
เหตุการณ์ไฟฟ้าดับทั่วประเทศไทย พ.ศ. 2521

เหตุการณ์ไฟฟ้าดับทั่วประเทศไทย เมื่อวันเสาร์ที่ 18 มีนาคม พ.ศ. 2521 เนื่องจากเครื่องกำเนิดไฟฟ้า ของโรงไฟฟ้าพระนครใต้ ซึ่งเป็นกำลังการผลิตสำคัญของประเทศ เกิดเหตุขัดข้องขึ้น ทำให้เครื่องกำเนิดไฟฟ้าอื่น ๆ ทั่วประเทศ ซึ่งมีระบบการทำงานต่อเนื่อง เป็นอันขัดข้องไปด้วยกัน เป็นเหตุของการเกิดไฟฟ้าดับ ในทุกภูมิภาคของประเทศ เริ่มตั้งแต่เวลา 07:40 น. สำหรับในเขตภาคเหนือ ประมาณ 1 ชั่วโมง เขตภาคตะวันออกเฉียงเหนือ ประมาณ 15 นาที เขตภาคกลาง ประมาณ 1 ชั่วโมง และเขตนครหลวง ประมาณ 2 ชั่วโมง จึงสามารถกลับมาเริ่มจ่ายไฟฟ้าได้ในบางพื้นที่ จนกระทั่งครอบคลุมพื้นที่ทั้งประเทศตามปกติ เมื่อเวลา 17:00 น. รวมเป็นระยะเวลานานถึง 9 ชั่วโมง 20 นาที

**แหล่งข้อมูลอื่น**
  ถาม-ตอบ : Blackout คืออะไร?-  ย้อนอดีต "ไฟฟ้าดับทั่วประเทศ" พ.ศ.2521 อีกครั้งกับประวัติศาสตร์ในเมืองไทย- บทความ -  Blackout & Black Start date=2013-04-12 
หเตุ
หมวดหมู่:ไฟฟ้าดับในประเทศไทย
ฮิลเลวี รอมบิน

ฮิลเลวี รอมบิน (Hillevi Rombin) เป็นนักแสดงและนางงามชาวสวีเดนที่ครองมงกุฎมิสสวีเดน และเป็นผู้ชนะเลิศประกวดคนที่สี่ของนางงามจักรวาล 1955
หลังจากการประกวด เธอมาเป็นนักแสดงที่ฮอลลีวูด สหรัฐ เธอประสบอุบัติเหตุเครื่องบินเสียชีวิต พร้อมกับสามีและลูกชายอีก 1 คน เมื่อ วันที่ 19 มิถุนายน พ.ศ. 2539 รวมอายุได้ 62 ปี นับเป็น นางงามจักรวาลคนแรกที่เสียชีวิตในปัจจุบัน

**แหล่งข้อมูล**
 Hillevi Rombin at Findagrave- Picture as Miss Universe
*0739153- "The Official Hillevi Rombin Website"
หมวดหมู่:นางงามจักรวาล
หมวดหมู่:นางงามสวีเดน
หมวดหมู่:ผู้ชนะการประกวดนางงามจักรวาล
หมวดหมู่:บุคคลจากอุปซอลา
หมวดหมู่:เสียชีวิตจากอุบัติเหตุทางการบินในสหรัฐ
วอลเตอร์ เบรนแนน

วอลเตอร์ แอนดรูว์ เบรนแนน (Walter Andrew Brennan; 25 กรกฎาคม ค.ศ. 1894 – 21 กันยายน ค.ศ. 1974) เป็นนักแสดงและนักร้องชาวอเมริกัน เขาได้รับรางวัลออสการ์ สาขานักแสดงสมทบชายยอดเยี่ยม จากการแสดงในภาพยนตร์เรื่อง คัมแอนด์เก็ตอิต (1936), เคนทักกี (1938) และ เดอะเวสเตอร์เนอร์ (1940) ทำให้เขาเป็นหนึ่งในสามนักแสดงชายที่ได้รับรางวัลออสการ์สามครั้งและเป็นนักแสดงที่ได้รับรางวัลประเภทสมทบมากที่สุด นอกจากนี้ เขายังได้เข้าชิงอีกหนึ่งครั้งจากการแสดงในภาพยนตร์เรื่อง เซอร์จีนต์ยอร์ก (1941) ผลงานอื่น ๆ ของเขาที่โดดเด่น ได้แก่ ทูแฮฟแอนด์แฮฟน็อต (1944), มายดาร์ลิงคลีเมนไทน์ (1946), เรดริเวอร์ (1948) และ ยอดนายอำเภอใจเพชร (1959)

**อ้างอิง**

**แหล่งข้อมูลอื่น**
 Walter Brennan
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:เสียชีวิตจากโรคถุงลมโป่งพอง
แม่แบบ:เหตุการณ์ปัจจุบัน/2552 ธันวาคม 21

* ฟิลิปปินส์อพยพประชาชนจำนวนหลายหมื่นคนออกจากพื้นที่โดยรอบภูเขาไฟมายอน บนเกาะลูซอน หลังนักวิทยาศาสตร์เตือนภัยว่าจะมีการปะทุครั้งใหญ่  (ซีเอ็นเอ็น)
}
ประเทศไทยในซีเกมส์ 2009

ประเทศไทย ส่งนักกีฬาเข้าร่วมการแข่งขันกีฬาซีเกมส์ 2009 (ซีเกมส์ ครั้งที่ 25) ณ นครหลวงเวียงจันทน์ สาธารณรัฐประชาธิปไตยประชาชนลาว ซึ่งมีพิธีเปิดอย่างเป็นทางการในวันที่ 9 ธันวาคม พ.ศ. 2552 และพิธีปิดในวันที่ 18 ธันวาคม พ.ศ. 2552 โดยส่งนักกีฬาเข้าร่วมการแข่งขันจำนวน 857 คน 
หลังจบสิ้นการแข่งขัน นักกีฬาไทยได้รับเหรียญทอง 86 เหรียญ เหรียญเงิน 83 เหรียญ และเหรียญทองแดง 97 เหรียญ รวม 266 เหรียญ และครองตำแหน่งเจ้าเหรียญทองในครั้งนี้

**สรุปเหรียญรางวัล**
สรุปเหรียญรางวัลที่ประเทศไทยได้รับจากการแข่งขันกีฬาซีเกมส์ 2009 แยกตามชนิดกีฬา

**นักกีฬาเหรียญทอง**
# ตระกร้อลอดห่วงชาย (สหรัฐ อุ่นอำไพ เอกชัย มาสุข ณราชัย ชูเมืองกุศล ธนวัฒน์ อยู่สุข วัฒนา ใจเย็น และไชยา วัตถาโน)
# รภัทกร ประสพสุข เทควันโด้ รุ่นเฮฟวี่เวต หญิง
# พิทยา ตีบนอก ยกน้ำหนัก รุ่น 85 กิโลกรัมชาย
# สุทธิพร วัฒนกสิกรรม ยกน้ำหนัก รุ่น 94 กิโลกรัมชาย
# ขวัญชัย นุชพุ่ม ยกน้ำหนัก รุ่นเกิน 94 กิโลกรัม
# เทนนิส ประเภททีมหญิง (นัดนิดา หลวงแนม แทมมารีน ธนสุกาญจน์ สุชานัน วิรัชประเสริฐ และวรัชญา วงค์เทียนชัย)
ฯลฯ

**เหตุการณ์สำคัญในการแข่งขัน**

**ทีมฟุตบอลชายทีมชาติไทย ตกรอบแรก**
การแข่งขันกีฬาฟุตบอลในกีฬาซีเกมส์ 2009 เมื่อวันที่ 11 ธันวาคม พ.ศ. 2552 เป็นการแข่งขันในรอบแรก ณ สนามกีฬาแห่งชาติลาว หลัก 16 โดยทีมชาติไทย พบกับมาเลเซีย หลังจากที่ 3 นัดก่อนหน้านี้ทีมชาติไทย เสมอเวียดนาม 1-1 ชนะกัมพูชา 4-0 และชนะติมอร์ เลสเต 9-0 ซึ่งนัดนี้ทีมชาติไทยต้องการเสมอเป็นอย่างน้อยเพื่อเข้ารอบต่อไป
ทีมชาติไทยส่งนักกีฬา 11 คนแรก ประกอบด้วย กวิน ธรรมสัจจานันท์ พลวัฒน์ วังฆะฮาด เกียรติประวุฒิ สายแวว สุทธินันท์ พุกหอม ปิยะชาติ ถามะพันธ์ คัพฟ้า บุญมาตุ่น อดุลย์ หละโสะ อนาวิน จูจีน อาทิตย์ สุนทรพิธ กีรติ เขียวสมบัติ และสมปอง สอแหลบ
การแข่งขันในนาทีที่ 53 ไทยทำประตูแรก โดยอาทิตย์ สุนทรพิธ จากนั้นนาทีที่ 81 มาเลเซียทำประตูตีเสมอได้โดยซูบาเนียม คุนนามลาน และในช่วงทดเวลาเจ็บนาทีแรก ซานารี อาหมัด ฟากรี ทำประตูชัยให้มาเลเซียเอาชนะทีมชาติไทย ผ่านเข้ารอบต่อไป ส่งผลให้ทีมชาติไทยตกรอบแรกเป็นครั้งประวัติศาสตร์ในรอบ 36 ปี

**การจับกุมนักกีฬายิงปืนทีมชาติไทย**
เมื่อวันที่ 13 ธันวาคม พ.ศ. 2552 เจ้าหน้าที่ตำรวจลาว จับกุมนายจักรกฤษณ์ พณิชย์ผาติกรรม นักกีฬายิงปืนทีมชาติไทย ขณะกำลังเดินทางออกจากสนามการแข่งขัน หลังการแถลงข่าว กรณีถูกสมาคมยิงปืนแห่งประเทศไทยตัดชื่อออกจากการแข่งขันกีฬาซีเกมส์ ครั้งที่ 25 ในสนามกีฬาแห่งชาติ หลัก 16 ซึ่งถือเป็นการกระทำความผิด

**อ้างอิง**
หมวดหมู่:ชาติในซีเกมส์ 2009
ธีระ วงศ์สมุทร

ธีระ วงศ์สมุทร (เกิด 15 ธันวาคม พ.ศ. 2491) อดีตรัฐมนตรีว่าการกระทรวงเกษตรและสหกรณ์ ในรัฐบาลอภิสิทธิ์ เวชชาชีวะ และรัฐบาลยิ่งลักษณ์ ชินวัตร อดีตสมาชิกสภาผู้แทนราษฎรแบบบัญชีรายชื่อ อดีตหัวหน้าพรรคชาติไทยพัฒนา อดีตอธิบดีกรมชลประทาน กระทรวงเกษตรและสหกรณ์

**ประวัติ**
นายธีระ วงศ์สมุทร เกิดเมื่อวันที่ 15 ธันวาคม พ.ศ. 2491 ที่อำเภอเชียรใหญ่ จังหวัดนครศรีธรรมราช สำเร็จการศึกษาระดับมัธยมศึกษาปีที่ 3 จากโรงเรียนปากพนัง มัธยมศึกษาปีที่ 5 จากโรงเรียนเตรียมอุดมศึกษา ปริญญาตรีวิศวกรรมศาสตรบัณฑิต สาขาการชลประทาน จากมหาวิทยาลัยเกษตรศาสตร์ เมื่อปี พ.ศ. 2513 ระดับปริญญาโท ด้านบริหารธุรกิจ จากมหาวิทยาลัยเกษตรศาสตร์ และหลักสูตรวิทยาลัยป้องกันราชอาณาจักร รุ่นที่ 42  สมรสกับนางวรัญญู วงศ์สมุทร มีบุตร 4 คน คือ นางสาววงศ์จันทร์ วงศ์สมุทร นายวงศ์พันธ์ วงศ์สมุทร นางวงศ์ทิพา วงศ์สมุทร และ พันตรีหญิง วงศ์รักษ์ วงศ์สมุทร

**การทำงาน**
ธีระ วงศ์สมุทร เริ่มรับราชการเมื่อปี พ.ศ. 2514 ในตำแหน่ง นายช่างตรี กองก่อสร้าง กรมชลประทาน กระทรวงเกษตรและสหกรณ์ จนได้รับตำแหน่งสูงสุดคือ อธิบดีกรมชลประทาน ในปี พ.ศ. 2550
ในการจัดตั้งรัฐบาลของพรรคประชาธิปัตย์ พ.ศ. 2551 นายธีระ วงศ์สมุทร ได้รับตำแหน่งรัฐมนตรีว่าการกระทรวงเกษตรและสหกรณ์  ซึ่งเป็นการดำรงตำแหน่งรัฐมนตรีครั้งแรกของนายธีระ แต่การทำงานในตำแหน่งรัฐมนตรีกลับได้รับฉายาจากพรรคเพื่อไทย เป็น 1 ใน 10 รัฐมนตรีไร้ผลงาน ว่า "รัฐมนตรีเป่าสากเรียกพี่" แต่ในรัฐบาลของนางสาวยิ่งลักษณ์ ชินวัตร ยังได้รับแต่งตั้งให้ดำรงตำแหน่งรัฐมนตรีว่าการกระทรวงเกษตรและสหกรณ์ เป็นสมัยที่ 2 ต่อมานายธีระ ได้ขอลาออกจากตำแหน่งเมื่อวันที่ 24 ตุลาคม พ.ศ. 2555 เนื่องจากมีปัญหาสุขภาพ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 2 และได้รับเลือกตั้งในการเลือกตั้งครั้งดังกล่าว

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเชียรใหญ่
หมวดหมู่:นักการเมืองจากจังหวัดนครศรีธรรมราช
หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:หัวหน้าพรรคชาติไทยพัฒนา
หมวดหมู่:นักการเมืองพรรคชาติไทยพัฒนา
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะวิศวกรรมศาสตร์ มหาวิทยาลัยเกษตรศาสตร์
หมวดหมู่:บุคคลจากคณะบริหารธุรกิจ มหาวิทยาลัยเกษตรศาสตร์
หมวดหมู่:ข้าราชการพลเรือนชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
นงเยาว์ ชัยเสรี

ศาสตราจารย์ คุณหญิงนงเยาว์ ชัยเสรี (9 ตุลาคม พ.ศ. 2477 – 2 มกราคม พ.ศ. 2567) เป็นอาจารย์และนักการเมืองชาวไทย  อดีตกรรมการตรวจเงินแผ่นดิน อดีตรัฐมนตรีว่าการทบวงมหาวิทยาลัยและอดีตอธิการบดีมหาวิทยาลัยธรรมศาสตร์

**ประวัติ**
นงเยาว์ ชัยเสรี  เกิดเมื่อวันที่ 9 ตุลาคม พ.ศ. 2477 สำเร็จการศึกษาระดับปริญญาตรี พาณิชยศาสตร์ (เกียรตินิยมดีมาก) จากมหาวิทยาลัยธรรมศาสตร์ ประกาศนียบัตรชั้นสูงทางการบัญชี มหาวิทยาลัยธรรมศาสตร์ และปริญญาโท เศรษฐศาสตร์ จากมหาวิทยาลัยอิลลินอยส์ ประเทศสหรัฐอเมริกา  สมรสกับ ศาสตราจารย์กิตติคุณ อรุณ ชัยเสรี  มีบุตร-ธิดา 2 คน คือ รองศาสตราจารย์ ดร.สิรี ชัยเสรี รองอธิการบดีฝ่ายวิจัย มหาวิทยาลัยเกษตรศาสตร์ และ ดร.ปิยวัชร ชัยเสรี ประธานเจ้าหน้าที่บริหาร บริษัท อรุณ ชัยเสรี คอนซัลติ้ง เอนจิเนียร์ส จำกัด

**การทำงาน**
คุณหญิงนงเยาว์ ชัยเสรี เริ่มรับราชการในตำแหน่ง เศรษฐกรโท สังกัดสำนักงานคณะกรรมการพัฒนาการเศรษฐกิจและสังคมแห่งชาติ ต่อมาได้โอนมาสังกัดคณะพาณิชยศาสตร์และการบัญชี มหาวิทยาลัยธรรมศาสตร์ ตั้งแต่ พ.ศ. 2507 ในตำแหน่งอาจารย์ และได้รับการแต่งตั้งในตำแหน่งฝ่ายบริหารหลายตำแหน่ง อาทิ หัวหน้าภาควิชาการเงินและการธนาคาร คณบดีคณะพาณิชยศาสตร์ฯ อธิการบดีมหาวิทยาลัยธรรมศาสตร์ และนายกสภามหาวิทยาลัยธรรมศาสตร์ หลังจากนั้นจึงลาออกเพื่อรับตำแหน่ง กรรมการตรวจเงินแผ่นดิน เมื่อปี พ.ศ. 2543

**อธิการบดีมหาวิทยาลัยธรรมศาสตร์**
คุณหญิงนงเยาว์ ชัยเสรี ได้รับแต่งตั้งให้รักษาราชการแทนอธิการบดีมหาวิทยาลัย 2 ครั้ง ในช่วงต่อเนื่องจากศาสตราจารย์ป๋วย อึ้งภากรณ์ เมื่อปี พ.ศ. 2519 และต่อเนื่องจากศาสตราจารย์ประภาศน์ อวยชัย ในปี พ.ศ. 2525 ต่อจากนั้นได้รับโปรดเกล้าฯ ให้ดำรงตำแหน่งดังกล่าว นับเป็นสตรีคนแรกที่ได้รับการโปรดเกล้าฯ ให้ดำรงตำแหน่ง อธิการบดีมหาวิทยาลัยธรรมศาสตร์ ซึ่งในขณะที่ดำรงตำแหน่งอธิการบดี ได้ผลักดันให้เกิดการเปลี่ยนแปลงในด้านต่างๆ ในมหาวิทยาลัยธรรมศาสตร์ มีการจัดตั้งคณะใหม่ๆ เพิ่มขึ้น ได้แก่ คณะวิทยาศาสตร์และเทคโนโลยี คณะแพทยศาสตร์ คณะทันตแพทยศาสตร์ คณะสหเวชศาสตร์ และคณะพยาบาลศาสตร์ ตลอดจนยังเป็นผู้ที่ริเริ่มการขยายการเรียนการสอนไปยังศูนย์รังสิต จังหวัดปทุมธานี นอกจากนี้ยังเป็นผู้ก่อตั้งโรงพยาบาลธรรมศาสตร์เฉลิมพระเกียรติอีกด้วย

**งานการเมือง**
นงเยาว์ ชัยเสรี ได้รับแต่งตั้งเป็นรัฐมนตรีว่าการทบวงมหาวิทยาลัย ในรัฐบาลพลเอกชวลิต ยงใจยุทธ เมื่อวันที่ 24 ตุลาคม พ.ศ. 2540

**บั้นปลายชีวิต**
ในวันที่ 2 มกราคม พ.ศ. 2567 ศาสตราจารย์ คุณหญิงนงเยาว์ เสียชีวิตอย่างสงบที่โรงพยาบาลธรรมศาสตร์เฉลิมพระเกียรติที่ท่านก่อตั้งขึ้น สิริอายุ 89 ปี

**สถานที่อันเนื่องจากนาม**
 ห้องสมุดนงเยาว์ ชัยเสรี  ชั้น 7 อาคารปิยชาติ มหาวิทยาลัยธรรมศาสตร์ ศูนย์รังสิต

**เครื่องราชอิสริยาภรณ์**

**อ้างอิง**
หมวดหมู่:ศาสตราจารย์
หมวดหมู่:คุณหญิง
หมวดหมู่:ข้าราชการพลเรือนชาวไทย
หมวดหมู่:อาจารย์คณะพาณิชยศาสตร์และการบัญชี
หมวดหมู่:รัฐมนตรีว่าการทบวงมหาวิทยาลัยไทย
หมวดหมู่:กรรมการการตรวจเงินแผ่นดินไทย
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:อธิการบดีมหาวิทยาลัยธรรมศาสตร์
หมวดหมู่:บุคคลผู้ได้รับรางวัลครุฑทองคำ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายใน)
หมวดหมู่:ผู้ได้รับเหรียญจักรพรรดิมาลา